b'\n_START_ARTICLE_\nAC6000CW\n_START_PARAGRAPH_\nAC6000CW je 6000 KM dizelelektri\xc4\x8dna lokomotiva ameri\xc5\xa1kega podjetja GE Transportation. AC6000CW so razvili v 1990ih, ko je GE tekmoval z Electro-Motive Diesel (EMD) za najmo\xc4\x8dnej\xc5\xa1o lokomotivo._NEWLINE_AC6000 CW ima \xc5\xa1est osi v konfugiracijo C-C oz. Co\xe2\x80\xb2Co\xe2\x80\xb2. Najve\xc4\x8dja osna obremenitev 32,7 ton. \xc5\xa0irina \xc5\xbeeleznic je standardna (1435 mm). Te\xc5\xbea lokomotive je 192-196 metri\xc4\x8dnih ton. Dolga je 23,16 metra, \xc5\xa1iroka 3,12 metra in 4,88 metra visoka. Tank za gorivo ima kapaciteto 21000-23000 litrov._NEWLINE_Poganjajo jo en 16-valjni V-dizelski motor (razli\xc4\x8dne verzije: GE 7FDL16, 7HDL16, GEVO-16). Najve\xc4\x8dja mo\xc4\x8d dizelskega motorja je 6250 KM. Obrati motorja so med 200 - 1050. Delovna prostornina je 251,2 litrov (7HDL16, GEVO-16) ali pa 175,2 litrov (7FDL16)._NEWLINE_Alternator je GE GMG201, trakcijski motorji pa GE GEB13 AC. Najve\xc4\x8dja hitrost je 121 km/h._NEWLINE_Vle\xc4\x8dna sila (trakcija) pri zagonu je 810\xe2\x80\x93890 kN, najve\xc4\x8dja kontinuirana pa 740 kN._NEWLINE_Konkuren\xc4\x8dna lokomotiva EMD SD90MAC ima prav tako 6000 KM, ve\xc4\x8djo mo\xc4\x8d je imela samo dvomotorna DDA40X (6600 KM).\n_START_SECTION_\nRekordni vlak\n_START_PARAGRAPH_\n21. junija 2001 je avstralsko rudarsko podjetje BHP Billiton postavilo rekord za najte\xc5\xbeji in najdalj\xc5\xa1i vlak. Poganjalo ga je 8 lokomotiv AC6000CW, ki je vleklo 682 vagonov. Vlak je bil te\xc5\xbeak 99374 ton, dolg je bil 7,3 kilometra in je tovoril 82000 ton \xc5\xbeelezove rude.'